ועדת הכספים, כנסת 24, פרוטוקול מספר 302, 2022-06-15 09:00

אלכס קושניר: בוקר טוב.

אלכס קושניר: היום ה-15 ביוני 2022, ט"ז בסיון התשפ"ב ואנחנו מתחילים בנושא שינויים בתקציב לשנת 2022.

אלכס קושניר: העברה ראשונה, פנייה מספר 40, רשות האוכלוסין וההגירה.

אלי אלפסי: הפנייה התקציבית נועדה לתקצוב סך של 143,922 אלפי שקלים בהרשאה להתחייב ו-100 תקני עבודה בלתי צמיתה לטובת קליטת העולים האוקראינים בישראל.

אלי אלפסי: כמו כן עבור הזמנת חומרי גלם להנפקת תעודות זהות ודרכונים.

יצחק פינדרוס: בוקר טוב.

יצחק פינדרוס: אני מנסה להבין.

יצחק פינדרוס: בדיון שהתקיים בוועדת הפנים אמר משרד הפנים שלקחו את התקנים האלה והעבירו אותם להוצאת דרכונים.

יצחק פינדרוס: אני מנסה להבין מה זה התקן הזה.

יצחק פינדרוס: היו 100 עובדים חדשים זמניים לנושא הקליטה.

אלי אלפסי: יש עובדים שהוסטו בתוך רשות האוכלוסין וההגירה לטובת חיזוק הפעולות שנדרשות לקליטת העולים.

יצחק פינדרוס: כשאתם מביאים את הפנייה הזאת, תביאו אותה כפי שהיא עכשיו.

יצחק פינדרוס: זה נראה נייר שהוכן לפני ארבעה חודשים.

אלי אלפסי: אני אשמח להסביר.

אלי אלפסי: תהליך הקליטה של העולים מחולק לכמה שלבים.

אלי אלפסי: בשלב הראשון הגיעו אל העולים פיזית למקומות בהם הם שהו, לקחו מהם פרטים כדי להנפיק את המסמכים אבל המסמכים שהם קיבלו הם מסמכים זמניים.

אלי אלפסי: שלושה חודשים מרגע בו העולים נכנסו לישראל הם צריכים לקבל מסמכים קבועים.

אלי אלפסי: לכן העובדים האלה מטפלים במסמכים הקבועים של העולים, במתן השירות שהם צריכים לקבל עבור המסמכים האלה וכל התהליך שנדרש כדי לאזרח אותם.

יצחק פינדרוס: לא הבנת את השאלה שלי.

יצחק פינדרוס: בוועדת הפנים היה דיווח שה-100 האלה, 25 מתוכם נכנסים לנושא של הדרכונים לישראלים.

יצחק פינדרוס: אני שואל האם ה-100 נשארים לטיפול באוקראינים?

יצחק פינדרוס: אם זה כך, זה בניגוד לדיווח שמסרתם בוועדת הפנים.

אלי אלפסי: זה מנותק אחד מהשני.

אלי אלפסי: הדברים לא קשורים אחד לשני.

יצחק פינדרוס: הטענה של משרד הפנים הייתה שהם העבירו עכשיו חלק מהעובדים.

אלי אלפסי: נכון.

אלי אלפסי: הם עשו הסטה פנימית של עובדים.

יצחק פינדרוס: אם עשו הסטה, תביאו את זה אחרי ההסטה.

יצחק פינדרוס: זה נראה נייר מלפני שלושה חודשים.

אלי אלפסי: כרגע רשות האוכלוסין עשתה תגבור זמני של עובדים.

אלי אלפסי: לקחו עובדים ששייכים למקומות אחרים והביאו אותם ללשכות.

יצחק פינדרוס: אם כן, לאן הולכים 100 התקנים האלה?

יצחק פינדרוס: אחרי ההסטה להן הם הולכים?

אלי אלפסי: 100 התקנים האלה מגיעים ללשכות.

אלי אלפסי: אלה עובדים שעובדים בלשכות ונותנים שירות לאותם עולים אוקראינים עבור הנפקה של תעודות זהות ודרכונים ישראלים.

יצחק פינדרוס: הם לא המוסטים.

אלי אלפסי: הם לא המוסטים.

אלי אלפסי: אלה עובדים חדשים שנקלטו מאפס.

אלכס קושניר: פנייה מספר 40.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: אושר

אלכס קושניר: הפנייה אושרה.

יצחק פינדרוס: רוויזיה.

אלכס קושניר: פניית עודפים של משרד התחבורה, 40-001.

יואב הכט: אגף התקציבים, משרד האוצר.

יואב הכט: מדובר בהודעה 40-001 להעברת העודפים של משרד התחבורה.

יואב הכט: הפנייה נועדה להעברת עודפים בסך של 14.8 מיליון שקלים בהתאם לחלוקה הבאה:

יואב הכט: 2.9 מיליון שקלים לתוכנית 40-50-02, השירות המטאורולוגי.

יואב הכט: 11.3 מיליון שקלים לתוכנית 40-52-01, רשות התעופה האזרחית.

יואב הכט: 1.1 מיליון שקלים לתוכנית 40-54-01, רשות התחבורה הציבורית.

אלכס קושניר: אלה התחייבות שנוצרו ב-2021?

יואב הכט: נכון.

יואב הכט: מדובר בעודפים שחויבו בשנת 2021 מתוך התקציב וכעת אנחנו מבקשים מהוועדה לאשר את העברתם לשנת 2022 כדי שהמשרד יוכל להוציא לפועל את ההתחייבויות האלה.

יצחק פינדרוס: אם זה כוח אדם, איך זה עובר.

יואב הכט: לא מדובר בכוח אדם.

יצחק פינדרוס: למה?

יצחק פינדרוס: כולל את אגפי מטה, מינהל תשתיות, לשכה משפטית.

יואב הכט: זה תיאור התוכנית.

יצחק פינדרוס: תשלומי שכר ל-550 עובדי המשרד.

אלכס קושניר: זה תיאור התוכנית.

אלכס קושניר: תסתכל על נסיבות מרכזיות בגינן נוצרו עודפים.

יצחק פינדרוס: את זה הבנתי אבל למה זה מיועד כרגע?

יואב הכט: לחוזים חוצי שנה, בעיקר בתחום התפעול.

יצחק פינדרוס: אבל אם אלה 550 עובדים, אני מנסה להבין.

יואב הכט: בתוכנית יש גם תקצוב שכר.

יואב הכט: זה לא התקצוב שכרגע אנחנו מבקשים בגינו העברה כי שם לא נוצרו עודפים.

יואב הכט: שם אנחנו מתקצבים כל שנה בהתאם לשנה הקלנדרית.

אלכס קושניר: בתוכנית יש כמה סעיפים.

אלכס קושניר: בחלק מהסעיפים נוצרו עודפים.

אלכס קושניר: כשמתארים את התוכנית, נותנים את כל הסעיפים.

יצחק פינדרוס: אני רוצה להבין.

יצחק פינדרוס: למה העודפים ישמשו?

יצחק פינדרוס: איזה חוזים?

יצחק פינדרוס: רוב הדברים כאן הם כוח אדם, ניקיון, תחזוקה.

יואב הכט: אני אשמח להפנות את חבר הכנסת לסעיף (ב) בדברי ההסבר.

יואב הכט: שם מתוארות הסיבות בגינן יועברו העודפים.

גלעד ונגרובר: אני אשמח לפרט.

גלעד ונגרובר: מנהל אגף תקציבים, משרד התחבורה.

גלעד ונגרובר: מדובר כאן בחוזים מתמשכים כפי שאמר חברי, כדוגמת חוזה ניקיון – 4.5 מיליון שקלים, משלוח רישיונות רכב, יש לנו התקשרות עם ספק – 15 מיליון שקלים.

גלעד ונגרובר: מדובר כאן על חוזים מתמשכים שנפתחו בסוף שנת 2021 ואלה העודפים שעוברים משנה לשנה.

גלעד ונגרובר: זה משהו תפעולי שוטף.

גלעד ונגרובר: זה לא משהו חריג.

גלעד ונגרובר: כל עניין כוח האדם הוא רק הנושא של תיאור התוכנית.

יצחק פינדרוס: כן, אבל כל הדברים האלה, זה דומה לכוח אדם.

יצחק פינדרוס: כשאתה מדבר על ניקיון, אלה דברים שוטפים.

יצחק פינדרוס: אתה מנקה ב-2021 ואתה מנקה ב-2022.

גלעד ונגרובר: נכון.

גלעד ונגרובר: אנחנו עדכנו את זה בנובמבר.

יצחק פינדרוס: זה דבר מתמשך.

יצחק פינדרוס: מה שלא ניקית ב-2021, אתה תנקה ב-2022.

יצחק פינדרוס: אני מנסה להבין מה ההיגיון.

יובל פרידמן: בדיוק לשם כך יש עודפים.

יובל פרידמן: אתה יכול לחתום עם ספק חוזה בשנת 2021, אתה חותם איתו נניח בנובמבר לשנה, אתה משלם לו עבור חודש-חודשיים.

טמיר כהן: תציג את עצמך.

יובל פרידמן: סמנכ"ל כספים ברלב"ד.

יצחק פינדרוס: אתה אומר שמראש זה היה לשנה.

אלכס קושניר: ההיגיון הוא שחוזה שנחתם לא ב-1 בינואר אלא הוא תמיד נחתם באמצע השנה.

יצחק פינדרוס: כשאתה עושה חוזה שוטף, מאוד מוזר.

אלכס קושניר: זה תמיד עובד כך.

אלכס קושניר: גם שוטף.

אלכס קושניר: אתה חותם על חוזה לשנה ואז נוצר לך עודף, אם אתה רוצה או לא רוצה.

יצחק פינדרוס: הניקיון ל 2022 היה צריך להיות ב-2022.

אלכס קושניר: תלוי מתי חתמת חוזה.

אלכס קושניר: מתי הזכיין זכה במכרז.

אלכס קושניר: זה תמיד כך.

אלכס קושניר: אגב, גם בעירייה זה כך.

אלכס קושניר: למה אתה מתפלא?

יצחק פינדרוס: כשאני בעירייה חותם חוזה ל-5 שנים לניקיון, אני לא חותם על בסיס התקציב של עכשיו אלא אני חותם על בסיס התקציב שייכנס כל שנה.

אלכס קושניר: אבל טכנית אתה מבצע את אותה פעולה כמו שאתה מבצע כאן.

אלכס קושניר: זה אותו הדבר.

אלכס קושניר: חבר הכנסת אזולאי, בוקר טוב.

אלכס קושניר: יש לך שאלות על תחבורה?

ינון אזולאי: אני מקווה שזו הפנייה הראשונה שלכם.

אלכס קושניר: שנייה.

יצחק פינדרוס: הייתה פנייה לגבי האוקראינים ואני הצבעתי בעד.

אלכס קושניר: ייאמר לזכותו שיש רוויזיה.

ינון אזולאי: אנחנו מדברים על תחבורה, עודפים.

ינון אזולאי: אני מדבר על התוכנית 40-50-01.

ינון אזולאי: כרגע דובר על תשלום הניקיון ואני אשאל לגבי המענה הקולו.

ינון אזולאי: על איזה מענה קולי אנחנו מדברים?

ינון אזולאי: איזה חלק במענה הקולי שלכם?

גלעד ונגרובר: זה מענה קולי בעיקר לרישוי ולרכב.

גלעד ונגרובר: מדובר על עלות של 10 מיליון שקלים בשנה, 3 מיליון פעולות.

גלעד ונגרובר: בפעם הקודמת שהייתי כאן, כבוד חבר הכנסת שאל באיזה שפות זה מתנהל.

גלעד ונגרובר: מדובר בעברית, באנגלית ובערבית.

ינון אזולאי: אתה יודע כמה זמן לוקח לענות למתקשרים?

גלעד ונגרובר: נדמה לי שהם מחויבים לענות תוך 180 שניות.

גלעד ונגרובר: אני לא בטוח שהם עומדים בזה.

ינון אזולאי: מניסיון אני בטוח שלא עומדים בזה.

ינון אזולאי: כדאי שתבדקו את עצמכם.

ינון אזולאי: אם יש כסף, וחשוב שיהיה כסף בשביל זה, זה חלק מפניות הציבור שצריך להיות.

ינון אזולאי: אם זאת הייתה חברה פרטית, לגביה בחוק יש 3 דקות ואפשר לתבוע אותה אם היא לא עומדת בזה, כמו חברות טלפון.

ינון אזולאי: לא כך כשזה נוגע למשרדי הממשלה.

ינון אזולאי: יש הרבה פניות אבל צריך לתת מענה לאותם אנשים.

גלעד ונגרובר: במקרים כאלה אנחנו קונסים את החברה.

גלעד ונגרובר: אני יכול להעביר דיווח.

ינון אזולאי: חשוב שתעשו איזשהו בדק בית אצלכם, לבדוק תוך כמה זמן נענות הפניות האלה.

ינון אזולאי: יש בעיה.

ינון אזולאי: אני מכיר את זה מקרוב.

ינון אזולאי: יש כאן תשלום לאקספו דובאי.

ינון אזולאי: מה גובה התשלום שאנחנו משלמים שם?

גלעד ונגרובר: התערוכה שהתקיימה בדובאי על פי החלטת ממשלה, העברנו פחות או יותר כמיליון ו-100 אלף שקלים בשנה.

אלכס קושניר: זה רק החלק שלכם?

גלעד ונגרובר: כן.

גלעד ונגרובר: זה החלק שלנו.

גלעד ונגרובר: אני לא מכיר את כלל משרדי הממשלה.

אלכס קושניר: אגף התקציבים, מה סך הסכום ששולם לאקספו דובאי?

יואב הכט: על פני כל המשרדים?

יואב הכט: אני אשמח לבדוק את זה ולהחזיר תשובה.

ינון אזולאי: יועצי ביקורת ורואי חשבון, אלה יועצי חוץ, נכון?

ינון אזולאי: מיקור חוץ.

גלעד ונגרובר: כן.

גלעד ונגרובר: המכרז יוצא לכלכלנים, רואי חשבון, שעושים את הבדיקות השוטפות של הדוחות כל סוף שנה.

יצחק פינדרוס: בתוכנית 3, רשות הספנות.

יצחק פינדרוס: במשבר הקיים שם, יש לכם כסף להתמודד עם המשבר הזה של הפתיחה החדשה?

יצחק פינדרוס: של דברים אחרים?

יצחק פינדרוס: יש משבר.

יצחק פינדרוס: יש כרגע פקק ברשות.

גלעד ונגרובר: רשות הספנות היא הרגולטור.

יצחק פינדרוס: בסוף הפקקים נוצרים מהרגולטור.

גלעד ונגרובר: אני נזהר בלשוני.

גלעד ונגרובר: אני לא בטוח שרגולטור הוא זה שגורם לפקקים.

יצחק פינדרוס: כמי שנמצא ברגולציה 30 שנים, אני יכול להגיד לך שכן.

יצחק פינדרוס: יש לכם איזושהי תוכנית היערכות?

גלעד ונגרובר: אני יודע שדנים בזה במשרד באופן יום יומי וזה נושא מאוד מאוד חשוב.

גלעד ונגרובר: שוב, מדובר כאן על העברת עודפים שוטפים.

גלעד ונגרובר: אני יכול לבדוק את העניין.

יצחק פינדרוס: הייתי מצפה שהמשרד יבוא לכאן עם איזושהי דרישה לטפל בנושא הזה של הפקק הימי, במקום לטפל בעודפים.

אלכס קושניר: אני יודע שהאירוע הזה מטופל בוועדת הכלכלה.

יצחק פינדרוס: לא.

יצחק פינדרוס: היו באים עם בקשה למשהו.

אלכס קושניר: מדברים על עודפים שנוצרו משנה שעברה.

אלכס קושניר: בוא נפתור את כל הבעיות של התחבורה הציבורית היום בדיון הזה.

יצחק פינדרוס: הבעיות של התחבורה הציבורית ייפתרו כשתהיה שרה אחרת אבל זה אני אומר לכבוד רם שנכנס לכאן.

ולדימיר בליאק: כן.

ולדימיר בליאק: ראינו שזה נפתר ב-12 השנים.

אלכס קושניר: חברים, יש עוד שאלות.

ינון אזולאי: כן.

ינון אזולאי: עוד מעט אני אגיע לחקלאות.

ינון אזולאי: לגבי הסיפור של הנמלים, אמנם זה לא בדיוק בפנייה כאן אבל הייתי רוצה לדעת מה זה RCC.

ינון אזולאי: בגדול, כל הסיפור שבנמלים מחכות אוניות, בסופו של דבר חלק מיוקר המחייה נובע מהחניה שלהן ואחר כך באחסנה.

ינון אזולאי: אם האוניות חוזרות עם הסחורה, אנחנו יודעים שאותו יבוא משלם על כך ואם הן לא חוזרות עם הסחורה אלא מחכות, ישלמו על הימים האלה.

ינון אזולאי: יש כאן מישהו שבסוף הדרך, בסוף השרשרת, משלם וזה בעצם הצרכן כי זה מתגלגל עלינו כצרכנים.

ינון אזולאי: נכון שזה לא בפנייה כאן אבל אולי פעם אחת יינתן לנו הסבר למה היבואן - והצרכן בסוף השרשרת – צריך לשלם על כך וזה כאשר המדינה אשמה ולא מישהו אחר.

גלעד ונגרובר: אני אענה קודם לנושא ה-RCC.

ינון אזולאי: אגב, אני לא יודע לדבר אנגלית אבל אני יודע לקרוא אנגלית.

גלעד ונגרובר: RCC - קורדיניישן סנטר - זה מרכז תיאום לחיפוש והצלה שהוא מרכז שפועל באירועים ימיים ופועל 365 ימים בשנה, 24 שעות ביממה, 7 ימים בשבוע.

גלעד ונגרובר: זה מרכז חירום שפועל בהתאם לאמנות בין-לאומיות של ארגון הספנות הבין-לאומי, IMO, וארגון התעופה IKOבהסכם עם קפריסין שנחתם ב-2012.

גלעד ונגרובר: לדוגמה, כל שידור מצוקה מאונייה ישראלי בכל העולם נקלט ב-RCC.

גלעד ונגרובר: בכל העולם יש מערכות כאלה וחדרים כאלה.

גלעד ונגרובר: זה כמו חדר חמ"ל.

גלעד ונגרובר: בפנייה מדובר בציוד שנדרש להחלפה של RCC.

ינון אזולאי: בגלל ההחלפה של הציוד או בגלל שההסכם מתחדש בדצמבר?

ינון אזולאי: למה אתה אם לא יודע מראש?

גלעד ונגרובר: ברמה העקרונית מדוב כאן על עודפים אבל אנחנו גם מחליפים את הציוד פעם בכמה שנים.

גלעד ונגרובר: העודפים הם לתחזוקה שוטפת.

גלעד ונגרובר: לגבי הנושא של בעיות היבוא.

גלעד ונגרובר: אני אשמח להעביר בכתב התייחסות מנומקת ואחראית כיאה לנושא.

ינון אזולאי: אני אשמח לקבל את זה.

ינון אזולאי: בתוכנית רשות לבטיחות בדרכים.

ינון אזולאי: כשאתה מדבר כאן על עודפים אתה מדבר על הפעילות שלהם.

ינון אזולאי: מעבירים בגלל התקשרויות עם כל מיני ספקים ואלה הם העודפים.

ינון אזולאי: על משמרות הזהב במוסדות החינוך אתם משלמים משהו?

ינון אזולאי: זה כלול בעודפים האלה?

יובל פרידמן: זה לא כלול בעודפים.

יובל פרידמן: משלמים על זה.

יובל פרידמן: זה תקציב השתתפות במשרד החינוך ולכן אף פעם לא נוצר עודף.

ינון אזולאי: כלומר, אתה מעביר את זה למשרד החינוך.

יובל פרידמן: כן.

ינון אזולאי: ומשרד החינוך מעביר את זה כשעות זהב.

יובל פרידמן: נכון.

ינון אזולאי: אני אתן לך דוגמה.

ינון אזולאי: ברשת החינוך העצמאי וברשת החינוך התורני הורידו להם השנה את שעות הזהב.

ינון אזולאי: זה בא לומר שאתם הורדתם את שעות הזהב האלה בתקצוב?

יובל פרידמן: לא.

יובל פרידמן: מבחינתנו אנחנו רוצים שיהיו בכמה שיותר כיתות.

יובל פרידמן: משרד החינוך בודק מי מוכן לעשות את השעות האלה, איזה מנהל מוכן להתחייב על השעות האלה ולפי זה מתקצב.

ינון אזולאי: מבדיקה שלי, לא רשת החינוך התורני ולא רשת החינוך העצמאי הודיעו שהן לא מסוגלות למסור.

ינון אזולאי: הורידו להן את השעות האלה.

ינון אזולאי: השאלה שלי היא אם אתם מכירים את זה.

ינון אזולאי: אם תאמרו שהודיעו לכם ואתם מורידים מהכסף הזה, בסדר, אז נדבר איתכם אבל אם אתם לא מורידים, אני צריך ללכת למשרד החינוך.

יובל פרידמן: אנחנו לא מורידים מהכסף.

יצחק פינדרוס: משפט אחד לשאלה שהוא שואל.

יצחק פינדרוס: אתם בעצם כותבים כאן שאתם מתמקדים באוכלוסיות שהפגיעה בהן היא יותר גבוהה.

יצחק פינדרוס: ידוע שהנושא של פגיעה בילדים באוכלוסייה גם הערבית וגם החרדית היא הרבה יותר גבוהה.

יצחק פינדרוס: אתם מכירים את זה.

יצחק פינדרוס: אני אומר את זה גם כמי שהיה ברשות חרדית.

יצחק פינדרוס: הפגיעה בילדים בתאונות דרכים היא הרבה יותר גבוהה.

יצחק פינדרוס: בילדים.

יצחק פינדרוס: אני לא מדבר על מבוגרים.

יצחק פינדרוס: במבוגרים הפוך.

יצחק פינדרוס: הפגיעה בילדים בנושא תאונות דרכים היא הרבה יותר גדולה.

יצחק פינדרוס: כמו שאומר עמיתי ינון ברשתות החרדיות, לא רק שלא מוסיפים ולא רק שיש פחות, אלא מורידים.

ינון אזולאי: שר האוצר אומר הוא רוצה שנלמד לימודי ליבה.

אלכס קושניר: הוא לא התכוון אליך.

יצחק פינדרוס: זה לא חלק מלימודי ליבה.

ינון אזולאי: הוא התכוון אלי.

ינון אזולאי: אני לא למדתי ליבה.

אלכס קושניר: אתה השלמת פערים.

יצחק פינדרוס: גם אני לא למדתי ליבה.

יובל פרידמן: התקצוב של משרד החינוך, זה שאנחנו מדברים עליו עכשיו, זה תקצוב בחינוך הפורמלי.

ינון אזולאי: בנושא הזה אני מבקש שתבדקו למה הם הורידו.

ינון אזולאי: אם הם הורידו, אני רוצה שהם יחזירו לכם אתה כסף.

יובל פרידמן: התקציב של הרלב"ד, כל מה שתוקצב יצא במלואו.

ינון אזולאי: אני מודיע לך שיש שם עודף ואני מבקש ממך לבדוק את זה.

ינון אזולאי: אם כן, הרווחת כסף ממני.

ינון אזולאי: אם זה ירד, תבקשו מהם להעביר לנו תשובה מפורטת מדוע הורידו את שעות הזהב השנה.

ינון אזולאי: תודה.

יואב הכט: אני אשמח להתייחס לשאלתו של חבר הכנסת ביחס לאקספו דובאי.

יואב הכט: בסך הכול על פני השנים 2019 עד 2021 הוקצו כ-59 מיליון שקלים בהתאם להחלטת ממשלה 4722 מה-10 בנובמבר 2019.

אלכס קושניר: מי בעד אישור פנייה מספר 40-001?

אלכס קושניר: מי נגד?

אלכס קושניר: אושר

אלכס קושניר: הפנייה אושרה.

יצחק פינדרוס: רוויזיה.

ינון אזולאי: רוויזיה.

אלכס קושניר: פנייה מספר 65 ו-66.

אלכס קושניר: זו פנייה בה דנו ואז משרד הבריאות נשאל שאלות ואני מקווה שהוא מוכן עם תשובות.

דניאל פדון: אגף התקציבים, משרד האוצר.

דניאל פדון: תשובות לשאלות שנשאלנו.

דניאל פדון: נשאלנו על ידי חברת הכנסת שפק בנגוע למקורות העודפים שנוצרו בסעיף 16, עבור אילו פעילויות נוצרו.

דניאל פדון: מתוך סך הכול 703 מיליוני שקלים של עודפים, 304 מיליוני שקלים נוצרו בגין רכש ציוד רפואי, 187 מיליוני שקלים נוצרו בגין פעילויות דיגום, 11 מיליוני שקלים נוצרו בגין סיוע לקופות החולים באשפוזי בית, 5 מיליוני שקלים נוצרו בגין העסקת יועצים מקצועיים, 95 מיליון שקלים נוצרו בגין הפעלת מלוניות קורונה, 101 מיליוני שקלים נוצרי בגין הפעלת מפקדת אלון.

דניאל פדון: כפי שאמרנו בפעם הקודמת כל העודפים הללו נוצרו בסעיף 16.

דניאל פדון: הם יוקצו מחדש מתקציב משרד הבריאות לפי קצב הביצוע בניכוי משימות שנותרו בהן תתי ביצוע או הזמנות שבוטלו.

דניאל פדון: בכל מקרה אין פגיעה בפעילות השוטפת של פיקוד העורף.

דניאל פדון: נשאלנו לגבי תקנות מכשירים מיוחדים.

דניאל פדון: רוב חברי הכנסת מכירים.

דניאל פדון: התקנות החדשות הובאו לאישור בוועדת הבריאות בהתאם לסיכום בין שרי הבריאות והאוצר והן נדונות שם בימים אלו.

דניאל פדון: נשאלנו לגבי רדיולוגים.

דניאל פדון: נגיד שבמדינת ישראל קיים מחסור ברופאים במגוון תחומים ויש פעילות רבה כדי לטפל במחסור הזה במסגרת תוכניות להגדלת מספר סטודנטים.

דניאל פדון: , אנחנו מקווים שההגדלה הזאת בסופו של דבר תביא להגדלת מספר המומחים בתחומים השונים, בין היתר רדיולוגיה.

דניאל פדון: מאז 2016 פועלת תוכנית לאומית לדימות במסגרתה מתוקצבים כמה עשרות מיליוני שקלים בכל שנה שמוקצים בין היתר להכשרת דימותנים ומתן מלגות גם לרדיולוגים.

ינון אזולאי: אגב, יש פער גדול במספר הרדיולוגים בין הפריפריה למרכז.

ינון אזולאי: יש לך את הנתונים?

דניאל פדון: כמה רדיולוגים יש בפריסה ארצית?

דניאל פדון: לי אין את הנתונים.

אדוה קליין: אגף התקציבים, משרד הבריאות.

אדוה קליין: זה חלק מהנתונים שנבחנים והתוכנית אמורה לתת מענה.

ינון אזולאי: יש את הסיפור של הרובוט שצריך לכך רישיון.

ינון אזולאי: נראה לי שבחקיקה יש את הרובוט הזה שממתין בפוריה ולא מאפשרים לעשות ניתוחים באמצעותו כיוון שאין אישור בחוק לרישיונות.

ינון אזולאי: אם אני לא טועה, בחוק יש אפשרות עד 9 רובוטים.

ינון אזולאי: בעבר שאלתי – לא בדיון הקודם אלא לפני כן – ועדיין לא קיבלתי תשובה האם משרד הבריאות חושב שכן כדאי לשנות את החוק לגבי מספר הרובוטים שיהיה בחוק.

ינון אזולאי: הרובוט נמצא בפוריה והוא לא יכול להפעיל אותו.

ינון אזולאי: בזמנו אופיר נלחם על צנתור מוח בברזילי ואז לא היה צריך אישור בחוק.

ינון אזולאי: השאלה אם אתם חושבים שכן צריך לפתוח את החקיקה הזאת ואם כן, תביאו חקיקה מסודרת בנושא הזה.

מופיד מרעי: יש היום דיון מהיר שאנחנו הגשנו וגם מרגי הצטרף אלי לגבי הפריסה של כל המכשירים.

ינון אזולאי: תבדקו את זה.

אדוה קליין: אני אומר שגם הרובוט נמצא בתקנות עליהן כרגע דיברנו.

נעמה לזימי: הייתי ביחד עם אדוה בקורס קצינות.

נעמה לזימי: אני רוצה לשאול על המכשור בבני ציון.

ינון אזולאי: תבדקי את הנושא של החקיקה.

ינון אזולאי: חשוב לי לדעת.

ינון אזולאי: או שאתם תביאו חקיקה או שאנחנו נביא אותה.

אדוה קליין: גם לשאלתך וגם למה שנאמר כאן ספציפית לגבי הרובוט.

אדוה קליין: כמו שאמרנו, יש תקנות מכשירים.

אדוה קליין: גם הרובוט נכנס כחלק מהתקנות.

נעמה לזימי: זה מאוד מגביל.

אדוה קליין: זה בוועדת הבריאות.

אדוה קליין: יש שם הרחבה.

אדוה קליין: אנחנו בוחנים.

נעמה לזימי: אבל ההרחבה לא מגיעה לפריפריה.

נעמה לזימי: ההרחבה מגיעה בצורה שהיא דווקא לא מצליחה להגיע למקומות האלה.

אדוה קליין: בכל מקרה, זה כרגע להערות הציבור וגם התייחסות של הוועדה.

אדוה קליין: אני בטוחה שתהיה התייחסות ומענה לכלל ההיבטים.

אלכס קושניר: אגב, לקריית שמונה הקצינו בתקציב כסף קואליציוני, 1.5 מיליון שקלים.

יצחק פינדרוס: כן, אבל אחר כך הורידו.

ינון אזולאי: למה זה מוקצה?

אלכס קושניר: למיון קדמי.

נעמה לזימי: זה כבר הוקצה?

אלכס קושניר: כן.

אלכס קושניר: אני רוצה לדעת מה קורה עם זה.

אדוה קליין: אני אישית הייתי לפני כמעט חודש בעירייה בקריית שמונה, אצל אביחי.

אדוה קליין: ראינו את כל הצרכים וספציפית גם לגבי המיון.

אדוה קליין: התקיימה פגישה גם עם ראש העיר.

אלכס קושניר: אני שואל שאלה מאוד פשוטה.

אלכס קושניר: 1.5 מיליון שקלים הוקצו בכסף קואליציוני לטובת מיון קדמי בקריית שמונה.

אלכס קושניר: מה קרה עם זה?

אדוה קליין: זה עניין של פיתוח.

אדוה קליין: זה חלק מהסתכלות רחבה.

אדוה קליין: החלטת ממשלה.

אלכס קושניר: גם אני הייתי בקורס קצינים, אמנם לא איתך, אבל אני מבין שמורחים אותי.

אלכס קושניר: מה התשובה לשאלה ששאלתי?

ינון אזולאי: זה הכסף שהלך על התכנון.

אדוה קליין: זה כסף קואליציוני ולכן זה גם צריך להגיע לוועדה.

אלכס קושניר: מתי זה אמור להגיע?

אדוה קליין: אני מקווה שבחודש הקרוב.

נעמה לזימי: אני יכולה להגיד לראש העיר קריית שמונה שהוא לא יופקר, יהיה שם את הכסף, כסף שהוקצה?

נעמה לזימי: אגב, אני רוצה לומר שהיו 2.5 מיליון שקלים ולא רק המיליון וחצי.

ינון אזולאי: בקריית שמונה יש שני דברים.

ינון אזולאי: יש את הסיפור של החלטת ממשלה לגבי 2.5 מיליון שקלים, החלטה שעומדת להסתיים ועדיין לא הגיעו החלטת ממשלה חדשה.

ינון אזולאי: יש דברים שנגמרו והם נמצאים במחסור שם.

ינון אזולאי: תבדקו את הנושא הזה.

ינון אזולאי: זה חייב לקבל מענה.

ינון אזולאי: זה הדבר הראשון שגם אתמול העליתי.

ינון אזולאי: הנושא השני הוא מה שנקרא חדר מיון קדמי.

ינון אזולאי: לעיריית קריית שמונה יש תרומות בין 12 ל-13 מיליון שקלים והממשלה תיתן עוד 15 מיליון שקלים.

ינון אזולאי: בנוסף לסכום הזה אומרים שיש עוד כסף קואליציוני שהוא 10 אחוזים ממה שחסר.

ינון אזולאי: אני שואל מה עושים עם שני הדברים האלה.

מופיד מרעי: שכחת עוד דבר, את ניידת טיפול נמרץ לקריית שמונה במיידי.

נעמה לזימי: אלכס, זה כסף קואליציוני שלך.

אלכס קושניר: כן.

אלכס קושניר: כסף קואליציוני יחד עם יעל רון.

אלכס קושניר: אני לא מקבל את היעדר התשובה לגבי כסף קואליציוני שהוקצה בנובמבר ואנחנו באמצע יוני ועדיין לא קרה איתו כלום.

אלכס קושניר: לכן אני מציע לחברי הוועדה להצביע בעד הפנייה ואז אני אטיל את הרוויזיה עד שנקבל את התשובה לגבי קריית שמונה.

אלכס קושניר: מי בעד אישור פנייה מספר 65 ו-66?

אלכס קושניר: מי נגד?

אלכס קושניר: אושר

אלכס קושניר: הפנייה אושרה.

אלכס קושניר: אני מגיש רוויזיה.

ינון אזולאי: רוויזיה.

אלכס קושניר: פניית עודפים, הוצאות פיתוח אחרות, מספר 83-013.

אלכס קושניר: (היו"ר ולדימיר בליאק)

יובל צפריר: משרד האוצר.

יובל צפריר: פניית עודפים.

יובל צפריר: סעיף 83, סעיף הוצאות פיתוח אחרות, סעיף שכולל הוצאות של מספר משרדים ואני אעבור על כל התוכניות.

יובל צפריר: הפנייה התקציבית נועדה להעביר עודפי תקציב בסך 524,205 אלפי שקלים והרשאה להתחייב בסך 171,827 אלפי שקלים משנת 2021 לשימוש בשנת 2022 למטרות הבאות:

יובל צפריר: תכנית 83-03-01, דיגיטל וסייבר.

יובל צפריר: התוכנית כוללת פרויקטי פיתוח ממשלתיים בתחום הדיגיטל, התקשוב והסייבר ואת פרויקט ממשל זמין.

הסיבות המרכזיות לעודפים: העודפים נוצרו בגין התחייבויות לספקים עבור חוזים רב שנתיים לפיתוח מערכות טכנולוגיות.

הסיבות המרכזיות לעודפים: במסגרת פרויקטים אלה מועברים לספקים בהתאם לאבני דרך שנקבעו בחוזים מול הספקים או קבלני הביצוע.

ולדימיר בליאק: שאלות.

ינון אזולאי: לגבי העודפים.

ינון אזולאי: אני מסתכל על תוכנית 83-02-01.

ינון אזולאי: אלה עודפים שחוזרים על עצמם.

ינון אזולאי: לא מזמן הבאנו עודפים מהסוג הזה, אני לא יודע אם ממשרד האוצר או ממקום אחר.

יובל צפריר: אלה העודפים הראשונים משנת 2022 שהועברו לסעיף 83.

יובל צפריר: פרט לעודפי קורונה שהגיעו בתחילת השנה.

ינון אזולאי: סליחה.

ינון אזולאי: אני מדבר על תוכנית 83-03-01(ב).

יואב הכט: שם מדובר בין היתר בעודפים שנוצרו כחלק מתקציבי קורונה ולכן ראיתם פנייה דומה מאוד.

יואב הכט: מדובר בפרויקטים מתוקף החלטת ממשלה מאוגוסט 2020 שבין היתר הטילה כחלק מפרויקטי ההצעה שקשורים בקורונה גם את החובה לממן מתוך כספי הקורונה את פרויקטי ה-....

יואב הכט: לכן העברנו עודפים בפעימה אחת ממש בתחילת השנה.

יואב הכט: מדובר כאן בפעימה השנייה של עודפי הקורונה.

ינון אזולאי: כלומר, עוד פעימה.

יואב הכט: פעימה ראשונה של עודפים רגילים ופעימה שנייה של עודפי הקורונה.

ינון אזולאי: לגבי הפנייה הבאה.

ינון אזולאי: מה הצפי בהקמת מרכז המידע בהר הזיתים?

ינון אזולאי: מה הסכום ומה צפי הסיום של המרכז, כולל השבילים וכולל כל מה שיש?

אולגה בכשי: מנהלת תחום תקציבים, משרד ירושלים ומורשת.

אולגה בכשי: בהר הזיתים סיימנו את שלב התכנון ועוברים השנה לשלב הביצוע.

אולגה בכשי: אני יכולה לבדוק מה הסכום.

ינון אזולאי: את יודעת כמה בסך הכול כל התוכנית?

אולגה בכשי: אני בודקת.

ינון אזולאי: תבדקי.

ינון אזולאי: תבדקי גם מה הצפי לסיום וכמה בסך הכול.

ינון אזולאי: בתוכנית 83-04-02.

ינון אזולאי: יש כאן את הכסף שמועבר לגבי אבני הדרך של שיקום הקרקעות.

ינון אזולאי: בכמה יחידות דיור מדובר שם?

יגאל גוטשל: אגף התקציבים, משרד האוצר.

יגאל גוטשל: מדובר בשיקום קרקעות במקומות שהייתה בהם פעילות מזהמת לקראת שיווק של הקרקע לבנייה לבניה למגורים כדי שיהיה אפשר להתגורר שם.

יגאל גוטשל: יש כ-15 פרויקטים שכרגע מתנהלים כמו שדה דב, שם יש שיקום קרקע, בסירקין, גם הריסת המחנה ופינוי, ויש עוד פרויקטים.

ינון אזולאי: לגבי (ב), אני מדבר על הקול קורא של הקבלנים.

ינון אזולאי: כמה הסכמים כבר נחתמו?

יגאל גוטשל: אתה מתכוון למכרזים של מחיר למשתכן?

ינון אזולאי: כן.

יגאל גוטשל: אני לא יודע להגיד לך.

ינון אזולאי: על זה אנחנו מדברים.

ינון אזולאי: כמה נשארו בעודפים האלה?

ינון אזולאי: מה שיש השנה, זה בסדר.

יגאל גוטשל: אני לא יודע להגיד לך ברמה של כמויות הסכמים.

יגאל גוטשל: אני יודע להגיד לך ברמת כמה עודפים נשאר במסגרת ההתחייבויות האלה שיצאו.

יגאל גוטשל: מבחינת כמה הסכמים, אני לא יודע להגיד.

יגאל גוטשל: אני יכול לברר ולשלוח לוועדה.

ינון אזולאי: בסדר.

ינון אזולאי: כשאנחנו מדברים על (ג), פרויקט האצת התשתיות תומכות הדיור במסגרת תוכנית ההאצה המתוקצבת מתקציבי קורונה ייעודיים.

ינון אזולאי: מה פירוש תקציבי קורונה ייעודיים?

יגאל גוטשל: הייתה תוכנית האצה של הקורונה שהיו בה כל מיני סעיפים להאצת המשק.

יגאל גוטשל: אחד הסעיפים היה סעיף של תשתיות תומכות דיור.

ינון אזולאי: בקורונה תשתיות תומכות דיור.

יואב הכט: נכון.

יואב הכט: במסגרת אותה החלטת ממשלה 306, אם אני לא טועה, כפי שגם דיברנו בהקשר של נימבוס, הייתה החלטת ממשלה.

ינון אזולאי: לגבי המחיר למשתכן.

ינון אזולאי: פורסם שזוגות צעירים לא יוכלו להשתתף, אלה שנרשמו לנישואין.

ינון אזולאי: יש כאן מישהו שיודע לענות על זה?

ינון אזולאי: האם זה בפועל הולך לקרות או שזה לא יקרה?

ינון אזולאי: אתמול פרסם שר האוצר שזוגות צעירים שנרשמו לנישואין 3 חודשים טרם חתונתם, לא יהיו זכאים להירשם למחיר למשתכן.

יגאל גוטשל: אני אגיד מה אני יודע.

יגאל גוטשל: הייתה ישיבת מועצת מקרקעי ישראל לפני שבוע, לדעתי ביום שלישי, והתקבלו בה כמה החלטות כאשר אחת ההחלטות הייתה שמי שזכאי, אלה רק זוגות שכבר נשואים ולא זוגות שנרשמו לנישואין.

ינון אזולאי: אתה לא יודע אם מתכננים לשנות את זה כי אנחנו פנינו גם לשר השיכון.

ינון אזולאי: תודה.

ינון אזולאי: (היו"ר אלכס קירשנר)

אולגה בכשי: יש לי תשובה לגבי הר הזיתים.

אולגה בכשי: הצפי הוא כ-3 שנים.

אולגה בכשי: אנחנו רק מתחילים את שלב הביצוע ולכן זה צפי משוער.

ינון אזולאי: 3 שנים או כולל השנה?

אולגה בכשי: מעכשיו 3 שנים.

אולגה בכשי: צפי ביצוע, כ-20 מיליון שקלים.

ינון אזולאי: כמה היה עד עכשיו?

אולגה בכשי: עד עכשיו ביצענו רק את שלב התכנון.

נירה שפק: אני חוזרת על דברים שאמרנו.

נירה שפק: כל פעם אני מסתכלת על הטבלאות שמצורפות לנו ברמת כלום בפירוט.

נירה שפק: בסעיף 5 בתוכנית 83-40-02, יש כאן שתי פעולות שנעשות.

נירה שפק: אותי מעניין הנושא של קולות קוראים לקבלנים, מה הפירוט ביניהם ולמה כל פעם מחדש צריך לבקש לקבל את החומר?

נירה שפק: כאילו אנחנו צריכים להרים יד ולסמן וי.

יגאל גוטשל: כשיצאה תוכנית מחיר למשתכן לפני כ-4 שנים, יצאו קולות קוראים לקבלנים לתמרץ אותם לגשת למכרזים שמשווקים במסגרת מחיר למשתכן.

יגאל גוטשל: התשלום בפועל בגין אותם קולות קוראים הוא כשמוכרים את הדירות.

יגאל גוטשל: התהליך של מכירת הדירה, צריך קודם לשווק את הדירות, יש את הבנייה וזה לוקח כמה שנים.

יגאל גוטשל: לכן זה מתפרס על פני כמה שנים ויש עדיין עודפים.

נירה שפק: אני קוראת את מה שכתוב.

נירה שפק: כתוב כאן מימון עלות קול קורא לקבלנים.

נירה שפק: לא מימון שום דבר אחר.

נירה שפק: זה תחת פרויקט שנקרא שיקום קרקעות מזוהמות לאור מעבר צה"ל.

נירה שפק: אני כל פעם אומרת ואני אתעקש על זה עד שבסוף אנחנו נגיד לכם שנמשיך הלאה כי לא יכול להיות שיחרטטו אותנו במלל.

נירה שפק: הרבה פעמים בין מה שמוסבר לבין מה שכתוב, זה שמים וארץ.

נירה שפק: שנית, ביקשנו לפרט.

נירה שפק: אם אתה כותב תחת 40-2 שני דברים, נא לפרט לנו אותם ולהכניס את סעיף ההערות.

נירה שפק: למה כל פעם אנחנו צריכים לקרוא בקפה ולבוא לכאן ולהאריך את זמן הוועדה כי אתם לא עושים את זה כמו שצריך?

יגאל גוטשל: אני חושב שזה כן מפורט.

נירה שפק: אני חושבת שלא.

נירה שפק: אני זאת שצריכה לקרוא.

נירה שפק: אתה מעביר המסר.

נירה שפק: אם לא הצלחתי להעביר ואני נדרשת לשאלות כאן, סימן שזה לא ברור ואלה שאלות חוזרות.

יגאל גוטשל: אני מקבל את ההערה.

יגאל גוטשל: אנחנו ניקח לתשומת ליבנו.

נירה שפק: תודה.

אלכס קושניר: פניית עודפים מספר 83-013.

אלכס קושניר: מי עד?

אלכס קושניר: מי נגד?

אלכס קושניר: אושר

אלכס קושניר: הפנייה אושרה.

ינון אזולאי: רוויזיה.

ינון אזולאי: תגיש את הרוויזיה על כל מה שהיה כאן.

אלכס קושניר: אחרי כל פנייה הוגשו רוויזיות בזמן.

ינון אזולאי: גם אני רוצה לזכות בזכות הזאת של הרוויזיה.

אלכס קושניר: זכית.

משה גפני: אני זוכה איתו ביחד.

אלכס קושניר: אנחנו נחזור בשעה 9:55 להצביע על שתי פניות ראשונות עליהן הוגשו רוויזיות.

אלכס קושניר: לגבי הפניות האלה נוציא הודעה נוספת.

אלכס קושניר: נעצור את הדיון על החוק ונצביע על הרוויזיות ונמשיך.

אלכס קושניר: אני מחדש את הישיבה.

אלכס קושניר: אנחנו מצביעים על שתי רוויזיות.

אלכס קושניר: רוויזיה אחת היא על פנייה מספר 40 של רשות האוכלוסין וההגירה.

אלכס קושניר: מי בעד הרוויזיה?

אלכס קושניר: מי נגד?

ינון אזולאי: אני רוצה לשאול משהו קטן.

ינון אזולאי: לא הייתי עת התקיים הדיון על הפנייה.

ינון אזולאי: יש כאן את 100 התקנים של העובדים.

ינון אזולאי: 100 העובדים שנוספים הם למערך לשכות האוכלוסין?

יואב הכט: חבר הכנסת פינדרוס שאל לגבי זה והוא קיבל את התשובה.

יואב הכט: אני לא יכול להגיד שאני יודע כרגע אבל אני יכול לבדוק ולחזור עם תשובה.

ינון אזולאי: דבר נוסף.

ינון אזולאי: תבדוק אם זה לא מספיק ומה יש צפי, אם יש, כי אנחנו רואים את כל התורים.

אלכס קושניר: מי בעד הרוויזיה?

ינון אזולאי: אני בעד.

אלכס קושניר: מי נגד?

אלכס קושניר: הרוויזיה לא התקבלה

אלכס קושניר: הרוויזיה לא התקבלה.

ינון אזולאי: כולכם נגדי.

ינון אזולאי: תסתכל איך התגייסתם.

אלכס קושניר: אנחנו תמיד מגויסים.

אלכס קושניר: אנחנו מצביעים על רוויזיה על פניית עודפים מספר 40-001, משרד התחבורה.

ינון אזולאי: למה הבאת אותה?

ינון אזולאי: עם משרד התחבורה אנחנו נמצאים בוויכוח.

ולדימיר בליאק: מי זה אנחנו?

ינון אזולאי: מיכאל ביטון ואני.

אלכס קושניר: אני מאמין שבוועדת הכלכלה זה לא היה עובר.

ינון אזולאי: ברור לי שזה בכלל לא היה עולה על השולחן.

ינון אזולאי: אגב, הפגיעה בפריפריה, זה נאמר על ידי מיכאל ביטון, ייאמר לזכותו, וזה גם כי רואים את זה וגם כי כאיש קואליציה שעשה את זה, אבל יחד עם זאת יש את הפגיעה בפריפריה בחלשים ואני חושב שאף אחד מאתנו לא צריך לתת את ידו לכך ולהעביר את העודפים האלה.

ינון אזולאי: יש את הסיפור של התחבורה הציבורית בשבת שיכול להיות שחלק מהנוכחים כאן דווקא בגלל זה כן היו מרימים את היד אבל אני נגד זה.

ינון אזולאי: בנוסף לכך יש את כל הסיפור שהעלינו קודם, הפקקים בנמלים.

ינון אזולאי: אנשים משלמים ביוקר המחיה בגלל זה.

ינון אזולאי: כל הבעיות שיש – מלחמות וכולי – יוקר המחיה קיים גם בגלל הפקקים בנמלים.

ינון אזולאי: לכן אני חושב שכדי לא סתם נביך את מי שהם נגד הרוויזיה הזאת, אולי לא כדאי כרגע להביא את הרוויזיה אלא תעשו חושבים עד שבוע הבא.

ינון אזולאי: אם אתה מקבל את עצתי, בבקשה.

ינון אזולאי: אם לא, הכול בסדר, תעש המה שאתה חושב אדוני היושב ראש.

אלכס קושניר: בדרך כלל אני מקשיב לעצותיך ואת חלקן אני גם מקבל אבל לא הפעם.

אלכס קושניר: מי בעד הרוויזיה?

אלכס קושניר: מי נגד?

אלכס קושניר: הרוויזיה לא התקבלה

אלכס קושניר: הרוויזיה לא התקבלה.

אלכס קושניר: הפנייה אושרה.

ינון אזולאי: אני בעד החלשים, בעד הפריפריה ונגד יוקר המחיה.

יואב הכט: כבוד היושב ראש, אפשר להתייחס לשאלת חבר הכנסת?

אלכס קושניר: כן.

יואב הכט: לגבי שאלותיך.

יואב הכט: התקנים הם אכן ללשכות האוכלוסין וכרגע אין בקשה נוספת בדרכה לשולחן הוועדה בנושא התקנים האלה.

יואב הכט: בנוסף, אני אשמח לתקן את הפרוטוקול.

יואב הכט: כאשר דנו בפנייה מספר 83-013, הזכרתי את החלטת הממשלה 306.

יואב הכט: הייתי צריך להזכיר את החלטת הממשלה 326.

אלכס קושניר: בסדר.

אלכס קושניר: תודה רבה.

אלכס קושניר: אנחנו נמתין 3 דקות ונתחיל את הדיון הבא.